tags+og+tagging


 * Hva er tags og tagging?**

Nei, vi tenker ikke på den type tagging utført av ungdom med hettegenser utstyrt med spraylakk – og som i skjul tar seg fram til murvegger, t-banevogner osv.

Tagging er en måte å indeksere innholdet ved hjelp av nøkkelord – og kan gjøre at dine kontakter //(venner, familie, kunder, elever)// lettere finner informasjonen som akkurat du ønsker å gi dem, f.eks gjennom søk. Det blir akkurat som å sette en eller flere merkelapper på data du skal lagre enten de er i form av dokumenter, regneark, bilder, videor osv.

Tagging gjør at man finner innhold mer intuitivt enn ved annen struktur //(f.eks hierarkisk mappestruktur som vi kjenner fra organisering på egen datamaskin - utforsker).// Informasjonen henger sammen på en mer logisk måte, og du kan merke med flere tags avhengig av tema – f.eks kan en artikkel som omhandler microbloggingsverktøyet Twitter være tagget med både web2.0, twitter, microblogging og kommunikasjon og du vil da få fram artikkelen uansett hvilket av søkeordene du bruker. Tenker man seg at man skulle gjort det samme i en hierarkisk struktur ville resultatet være at du måtte ha en mappe for hvert tema og så legge en kopi i hver mappe – veldig mye arbeid og så får du også redundans i dataene, dvs at du får samme data lagret på flere ulike plasser //(ikke å anbefale fordi du må gå inn og endre alle steder framfor at du endre bare et sted – ofte at data blir inkonsistente, du husker ikke å rette overalt//).

Tagging er en flott måte å få oversikt over ulike tema – du ser et eksempel på en Tagsky fra en blogg //(bilde høyre side)// som gir et visuelt inntrykk av hva det er blogget om og hvor mye som er blogget innenfor hvert tema. Tagging er også typisk verktøy for web2.0.

For bedriftene er det tilgjengeligheten av informasjon/innhold i forhold til kundene som er den store fordelen, man deler informasjon online og informasjonen blir søkbar ved at den er tagget. Men hvordan skal man velge nøkkelordene man skal bruke? Man kan f.eks bruke delicious til sine bokmerker – og andre kan gå inn og både finne hva du har bokmerket og sende deg forslag på sine. På delicious finner man en rekke nøkkelord som blir brukt og kan se hvilke nøkkelord som er mest populære - her kan man se hva slags nøkkelord det kan være fornuftig å bruke som metadata for deg (og din bedrift).

Problemet med tagging er at man ofte bruker for mange nøkkelord og da kan meningen lett bli borte – den “koker bort i kålen” på en måte, man kan ikke ha et nytt nøkkelord til f.eks hvert innlegg på bloggen…da blir det ikke akkurat lettere å finne fram eller få sammenhenger. Noen få og gode nøkkelord og en konsis bruk er det som må til. Tags brukes mer og mer – og du finner det igjen i web2.0-verktøy som f.eks Flickr og YouTube. Tags vil bli brukt i forhold til lagring av data i framtiden //(vi får en ny måte å lagre på i ”web2.0-skyen”)// – det spiller da ingen rolle hvor data blir lagret, det viktige er at det er lett å finne dem igjen.

Se også hashtag i Twitter